3 dekabrda 2017 yildagi birinchi va so‘nggi superoy hodisasi ro‘y beradi

Yakshanba, 3 dekabr kuni yulduzlarni kuzatuvchilar, astronomlar va shunchaki havaskor samo kuzatuvchilari 2017 yilning ilk va yagona superoyiga guvoh bo‘lishlari mumkin. 
2016 yil noyabr oyida ham Oy 1948 yildan beri ilk marotaba Yerga juda yaqin kelgan edi. 3 dekabrdan 4 dekabrga o‘tar kechasidagi to‘linoy ham odatdagidan 16 foiz yorqinroq bo‘ladi va 7 foiz kattaroq ko‘rinadi. 
Aytish joizki, bu ko‘rinish Quyosh, Oy va Yer bir chiziqqa tizilganida paydo bo‘ladi. Shu bilan birga, alohida ta'kidlash joizki, bu superoy ketma-ket keluvchi 3ta superoyning birinchisidir. Keyingilari 2018 yil yanvar oyida kuzatiladi. 
O‘tgan safargi superoy bo‘lganiga bir yil to‘lishi munosabati bilan ko‘pchilik ushbu fazoviy jarayonni intiqib kutishmoqda. Astronomlar esa, ushbu tabiat hodisasini Quyosh botganidan to‘linoy chiqishi vaqtida hamda kelasi kuni Quyosh chiqishidan avval tomosha qilishni tavsiya qilishadi. Biroq tuni bilan Oy yirik va yorqinroq bo‘lib qolaveradi. 
Ta'kidlanishicha, dekabr oyidagi superoy yilning birinchi va so‘nggi ko‘rinadigan hodisasidir. Bunga kuzatilgan 2 ta superoyni osmonda ko‘rish imkoni bo‘lmagan. 
Xo‘sh superoyni qanday suratga olishni bilasizmi?
2017 yilgi superoy hodisasini suratlarga muhrlashni xohlagan kishi uchun bu ish ancha oson bo‘ladi. NASA suratkashi Bil Ingalsning aytishicha, smartfonlari yordamida hodisani suratga olmoqchi bo‘lganlar yoruqlik balansini to‘g‘ri tanlashlari kerak.
"Ekranni bosib, barmoqni oy aksi ustida ushlab turish kerak. So‘ngra barmoqni yuqoriga yoki pastga siljitish lozim".
Ingals DSLR kameralardan foydalanuvchilarga maslahat berar ekan, tasvirda Oyning kattaligini taqqoslash oson bo‘lishi uchun boshqa biror buyum yoki jihozdan, bino yoxud insondan foydalanishni tavsiya qiladi.